32006D0206
L 075/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 март 2006 година
за изменение на допълнение А към приложение Х към Акта за присъединяване от 2003 година по отношение на някои обекти в сектора на месото в Унгария
(нотифицирано под номер С(2006) 606)
(текст от значение за ЕИП)
(2006/206/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално глава 5, раздел Б, буква г) от приложение ХIV към него,
като има предвид, че:
(1)
На Унгария е предоставен преходен период за някои обекти, изброени в допълнение А към приложение Х към Акта за присъединяване.
(2)
Допълнение А към приложение Х към Акта за присъединяване е изменено с Решения 2004/462/ЕО (1), 2004/472/ЕО (2) и 20054/665/ЕО на Комисията (3).
(3)
Два от обектите за месо са се оттеглили от процеса на увеличаване на капацитета и са подали молби за повторна класификация от обекти с голям капацитет в обекти с малък капацитет. Съгласно официална декларация на унгарския компетентен орган тези обекти са в пълно съответствие с изискванията на законодателството на Общността относно обектите с малък капацитет. Следователно тези обекти трябва да бъдат заличени от списъка с обектите в преход.
(4)
Допълнение А към приложение Х към Акта за присъединяване от 2003 г. следва да бъде съответно изменено.
(5)
Постоянният комитет за хранителната верига и здравето на животните е уведомен за мерките, предвидени с настоящото решение,
ПРИЕ НАСТОЯЩОТО РЕШЕНИЕ:
Член 1
Обектите, изброени в приложението към настоящото решение, се заличават от допълнение А към приложение Х към Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 3 март 2006 година.